
2                                                   DR.31.3.2015                         

 

 

Dato’ Dr. James Dawos Mamit: Terima kasih sahabat Yang Berhormat Setiu atas 
pertanyaan tambahan ini. Tuan Yang di-Pertua, sememangnya bukan hanya di Setiu 
sahaja, di kawasan-kawasan lain saya sebagai Timbalan Menteri di kementerian ini, saya 
meneliti dan menilai keperluan projek-projek rancangan tebatan banjir di mana-mana pun 
sebab satu amaran yang saya ingin beritahu di sini banjir tidak akan berhenti. Banjir akan 
berterusan di negara kita setiap tahun disebabkan suasana perubahan iklim ini semakin 
teruk setiap tahun. Hujan lebih kerap lagi di negara kita. 

■1010 

Selepas itu, hujan lebat lagi berpanjangan.  Jadi inilah satu permasalahan untuk 
kita, untuk rakyat di negara ini.  Oleh itu perlulah pihak yang bertanggungjawab untuk 
memberi peruntukan, untuk meluluskan peruntukan untuk menilai dan mengambil kira.  Ini 
serua wakil rakyat, kita di sini semua wakil rakyat.  Seruan kita adalah bertugas untuk 
rakyat.  Ini adalah penting Tuan Yang di-Pertua.  Oleh itu, inilah apa yang saya akan buat 
juga.  Saya akan berjumpa dengan pegawai-pegawai EPU yang bertanggungjawab kerana 
sekarang mereka sudah memperkenalkan satu lagi sistem yang dinamakan creative index 
itu.  Jadi, sistem ini nanti yang mungkin akan menyingkirkan projek-projek kita daripada 
senarai.   

Di kementerian kami, Kementerian Sumber Asli dan Alam Sekitar, apa sahaja 
yang sudah pun disenaraikan, memang kita mahukan peruntukan supaya ia boleh 
dilaksanakan dengan secepat mungkin dan supaya ianya siap dengan secepat mungkin 
juga.  Sekian terima kasih. 

Timbalan Yang di Pertua [Datuk Haji Ismail bin Haji Mohamed Said]: Ya, Yang 
Berhormat Rantau Panjang, ini mengenai Setiu. Spesifik.  

Puan Hajah Siti Zailah binti Mohd. Yusoff [Rantau Panjang]:  Ya, isu yang 
sama lebih kurang.  Bismillahi Rahmani Rahim, terima kasih Tuan Yang di-Pertua.  Soalan 
tambahan saya, kita melihat setiap tahun kerajaan berbelanja ratusan juta untuk pampasan 
kepada mangsa-mangsa banjir.  Jadi, adakah kerajaan tidak menilai wang begitu banyak 
dibelanjakan untuk membayar pampasan kepada bangsa banjir, sekiranya wang ini 
digunakan untuk pembangunan tebatan banjir, ia boleh menyelesaikan masalah.  Bukan 
sahaja masalah ekonomi, pertanian, perniagaan yang lumpuh akibat banjir.  Di Sungai 
Golok, salah satu dari tempat yang terima kesan cukup besar di Parlimen saya akibat banjir 
setiap tahun dan berjuta ringgit kerugian di alami oleh rakyat akibat banjir.  Setiap tahun 
juga saya minta supaya pembinaan tebatan banjir tetapi tidak juga diluluskan oleh EPU.   

Saya ingin penjelasan daripada pihak Menteri, sejauh mana keprihatinan terutama 
dalam mesyuarat Kabinet.  Di antara perkara yang penting untuk keperluan rakyat.  Kalau 
kerajaan boleh berbelanja ratusan juta untuk membeli jet baru, untuk Perdana Menteri. 
[Dewan riuh] Kenapa untuk tepatan banjir tidak diberi layanan?  Minta penjelasan. 

Datuk Seri Panglima Abdul Azeez bin Abdul Rahim [Baling]:  Mulut tidak 
sayang langsung pagi-pagi. [Dewan riuh] 

Dato’ Wira Othman bin Abdul [Pendang]:  RM900 juta... 

Timbalan Yang di-Pertua [Datuk Haji Ismail bin Haji Mohamed Said]: Yang 
Berhormat… 

Beberapa Ahli: [Bercakap tanpa menggunakan pembesar suara]  

Dato’ Dr. James Dawos Mamit:  Yang Berhormat Rantau Panjang, jet baru tidak 
ada kena mengena dengan banjir. 

Timbalan Yang di-Pertua [Datuk Haji Ismail bin Haji Mohamed Said]:  Tidak 
apa Yang Berhormat, saya sedang menilai mana-mana wakil rakyat yang tidak ikut 
peraturan. [Dewan riuh]  

Dato’ Dr. James Dawos Mamit:  Oleh itu peruntukan khas ini untuk mangsa 
banjir di bawah kementerian lain, di bawah MKN.  Pemikiran saya pun kalaulah wang begitu 
banyak untuk diberikan kepada mangsa banjir dan memang perlu diberikan pada mangsa 
banjir sebab mereka sengsara pada masa itu.  Jadi wang itu perlu juga.  Jadi untuk projek 
juga, kita mahu peruntukan untuk projek.  Inilah yang kita sentiasa pohon, peruntukan untuk 
projek agar projek boleh diteruskan.  Saya pun sudah pergi Sungai Golok dan tengok 
keadaan di Rantau Panjang mungkin saya hendak pergi sekali lagi, sekian terima kasih. 



Dato' Dr. James Dawos Mamit: Terima kasih sahabat Yang Berhormat Setiu atas pertanyaan tambahan ini. Tuan Yang di-Pertua, sememangnya bukan hanya di Setiu sahaja, di kawasan-kawasan lain saya sebagai Timbalan Menteri di kementerian ini, saya meneliti dan menilai keperluan projek-projek rancangan tebatan banjir di mana-mana pun sebab satu amaran yang saya ingin beritahu di sini banjir tidak akan berhenti. Banjir akan berterusan di negara kita setiap tahun disebabkan suasana perubahan iklim ini semakin teruk setiap tahun. Hujan lebih kerap lagi di negara kita. #1010. Selepas itu, hujan lebat lagi berpanjangan. Jadi inilah satu permasalahan untuk kita, untuk rakyat di negara ini. Oleh itu perlulah pihak yang bertanggungjawab untuk memberi peruntukan, untuk meluluskan peruntukan untuk menilai dan mengambil kira. Ini serua wakil rakyat, kita di sini semua wakil rakyat. Seruan kita adalah bertugas untuk rakyat. Ini adalah penting Tuan Yang di-Pertua. Oleh itu, inilah apa yang saya akan buat juga. Saya akan berjumpa dengan pegawai-pegawai EPU yang bertanggungjawab kerana sekarang mereka sudah memperkenalkan satu lagi sistem yang dinamakan creative index itu. Jadi, sistem ini nanti yang mungkin akan menyingkirkan projek-projek kita daripada senarai. Di kementerian kami, Kementerian Sumber Asli dan Alam Sekitar, apa sahaja yang sudah pun disenaraikan, memang kita mahukan peruntukan supaya ia boleh dilaksanakan dengan secepat mungkin dan supaya ianya siap dengan secepat mungkin juga. Sekian terima kasih. Timbalan Yang di Pertua [Datuk Haji Ismail bin Haji Mohamed Said]: Ya, Yang Berhormat Rantau Panjang, ini mengenai Setiu. Spesifik. Puan Hajah Siti Zailah binti Mohd. Yusoff [Rantau Panjang]: Ya, isu yang sama lebih kurang. Bismillahi Rahmani Rahim, terima kasih Tuan Yang di-Pertua. Soalan tambahan saya, kita melihat setiap tahun kerajaan berbelanja ratusan juta untuk pampasan kepada mangsa-mangsa banjir. Jadi, adakah kerajaan tidak menilai wang begitu banyak dibelanjakan untuk membayar pampasan kepada bangsa banjir, sekiranya wang ini digunakan untuk pembangunan tebatan banjir, ia boleh menyelesaikan masalah. Bukan sahaja masalah ekonomi, pertanian, perniagaan yang lumpuh akibat banjir. Di Sungai Golok, salah satu dari tempat yang terima kesan cukup besar di Parlimen saya akibat banjir setiap tahun dan berjuta ringgit kerugian di alami oleh rakyat akibat banjir. Setiap tahun juga saya minta supaya pembinaan tebatan banjir tetapi tidak juga diluluskan oleh EPU. Saya ingin penjelasan daripada pihak Menteri, sejauh mana keprihatinan terutama dalam mesyuarat Kabinet. Di antara perkara yang penting untuk keperluan rakyat. Kalau kerajaan boleh berbelanja ratusan juta untuk membeli jet baru, untuk Perdana Menteri. [Dewan riuh] Kenapa untuk tepatan banjir tidak diberi layanan? Minta penjelasan. Datuk Seri Panglima Abdul Azeez bin Abdul Rahim [Baling]: Mulut tidak sayang langsung pagi-pagi. [Dewan riuh]. Dato' Wira Othman bin Abdul [Pendang]: RM900 juta... Timbalan Yang di-Pertua [Datuk Haji Ismail bin Haji Mohamed Said]: Yang Berhormat... Beberapa Ahli: [Bercakap tanpa menggunakan pembesar suara]. Dato' Dr. James Dawos Mamit: Yang Berhormat Rantau Panjang, jet baru tidak ada kena mengena dengan banjir. Timbalan Yang di-Pertua [Datuk Haji Ismail bin Haji Mohamed Said]: Tidak apa Yang Berhormat, saya sedang menilai mana-mana wakil rakyat yang tidak ikut peraturan. [Dewan riuh]. Dato' Dr. James Dawos Mamit: Oleh itu peruntukan khas ini untuk mangsa banjir di bawah kementerian lain, di bawah MKN. Pemikiran saya pun kalaulah wang begitu banyak untuk diberikan kepada mangsa banjir dan memang perlu diberikan pada mangsa banjir sebab mereka sengsara pada masa itu. Jadi wang itu perlu juga. Jadi untuk projek juga, kita mahu peruntukan untuk projek. Inilah yang kita sentiasa pohon, peruntukan untuk projek agar projek boleh diteruskan. Saya pun sudah pergi Sungai Golok dan tengok keadaan di Rantau Panjang mungkin saya hendak pergi sekali lagi, sekian terima kasih.